งแท่น1.7แสนล้านรับมือพรบ.กู้เงินล่ม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — คลังออกมาตรการสำรองลุยไทยเข้มแข็งรับมือพ.ร.บ.กู้เงินไม่ผ่านสภา
นายสถิตย์ ลิ่มพงศ์พันธุ์ ปลัดกระทรวงการคลัง เปิดเผยว่า กระทรวงการคลังได้เตรียมแผนสำรองเพื่อเดินหน้าโครงการไทยเข้มแข็งไว้ในกรณีที่ร่างพระราชบัญญัติ (พ.ร.บ.) กู้เงิน 4 แสนล้านบาทยังไม่ผ่านสภาผู้แทนราษฎรตามกำหนด โดยจะนำรายได้ปี 2553 ที่เกินเป้า 1.7 แสนล้านบาท มาลงทุนในโครงการไทยเข้มแข็งได้โดยที่ไม่ต้องกู้เพิ่ม โดยนายกรณ์ จาติกวณิช รมว.คลัง จะออกมาประกาศเป็นทางการต่อไป
นายสถิตย์ กล่าวว่า โครงการไทยเข้มแข็งที่ใช้เงินจากพระราชกำหนด (พ.ร.ก.) กู้เงิน 4 แสนล้านบาทไปแล้ว เดินหน้าไปได้ดี โดยในวันที่ 8 เม.ย. 2553 ทุกโครงการที่ได้รับเงินจัดสรรจากพ.ร.ก. จะต้องจัดซื้อจัดจ้างให้เรียบร้อย โดยในส่วนที่ไม่ได้ดำเนินการตามกำหนด ก็ต้องพิจารณาจะสามารถดำเนินการอย่างไร
ปลัดกระทรวงการคลัง กล่าวว่า ขณะนี้นักลงทุนให้ความสนใจประเด็นทางด้านเศรษฐกิจที่ฟื้นตัวดีกว่าที่เคยคาดไว้ และรัฐบาลยังได้วางแนวทางสร้างความเข้มแข็งของเศรษฐกิจระยะปานกลางจากโครงการไทยเข้มแข็ง ซึ่งมาตรการเสริมด้านเศรษฐกิจนายกรณ์ได้เตรียมการทุกอย่างไว้แล้ว มีทั้งที่ออกไปแล้วและที่จะออกเพิ่มเติม โดยจะเป็นมาตรการที่เกี่ยวกับการพัฒนาตลาดทุนและมาตรการที่เกี่ยวข้องกับการปฏิรูปภาษี